Anderson Peters

Anderson Peters (s. 21. lokakuuta 1997) on grenadalainen keihäänheiton kaksinkertainen maailmanmestari. Petersin henkilökohtainen ennätys on Timanttiliigan osakilpailussa Dohassa 13. toukokuuta 2022 heitetty 93,07 metriä.

Peters sai hopeaa alle 20-vuotiaiden Pan-Amerikan-mestaruuskilpailuissa 2015. Bydgoszczissa järjestetyissä yleisurheilun alle 20-vuotiaiden maailmanmestaruuskilpailuissa 2016 Peters saavutti keihäässä pronssimitalin tuloksella 79,65 metriä, joka oli silloinen keihäänheiton Grenadan ennätys aikuisten sarjassa. Vuonna 2017 hän jätti kotisaarensa aloittaakseen yliopisto-opinnot täyden stipendin turvin Mississippi State University -opinahjossa Yhdysvalloissa. Hän karsiutui loppukilpailusta Lontoon MM-kilpailuissa 2017. Gold Coastin Kansainyhteisön kisoissa 2018 hän sai pronssia tuloksella 82,20. Liman Pan-Amerikan kisoissa 2019 hän voitti kultaa kisaennätyksellä ja silloisella Grenadan ennätyksellä 87,31 m. Dohan MM-kilpailuissa 2019 Peters voitti kultaa tuloksella 86,89. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 90,54. Saman vuoden Birminghamin Kansainyhteisön kisoissa hän saavutti hopeaa tuloksella 88,64. Budapestin MM-kilpailuissa 2023 Peters jäi karsintaan.

Tilastoja

Parhaat tulokset

10 parhaan tuloksen keskiarvo 89,19 (päivitetty 25.7.2023)
93,07 (1) Doha 13.5.2022
90,75 (1) Hengelo 6.6.2022
90,54 (1) Eugene 23.7.2022
90,31 (1) Tukholma 30.6.2022
89,91 (1) Eugene 21.7.2022
88,64 (1) Birmingham 7.8.2022
87,88 (1) Ostrava 31.5.2022
87,31 (1) Lima 10.8.2019
86,89 (1) Doha 6.10.2019
86,62 (1) Austin 5.6.2019

Kausien parhaat 

2013 61,44 Medellín 24.8.
2014 -
2015 74,20 Port-of-Spain 28.6.
2016 79,65 Bydgoszcz 23.7.
2017 84,81 St. George's 2.7.
2018 82,82 Eugene 6.6.
2019 87,31 Lima 10.8.
2020 80,50 St. George's 1.8.
2021 85,98 Pariisi 28.8.
2022 93,07 Doha 13.5.
2023 85,88 Doha 5.5.

Lähteet 

Grenadalaiset yleisurheilijat
Vuonna 1997 syntyneet
Elävät henkilöt